**REGULAMENT**

**privind modul de organizare și desfășurare a concursului de selectare a membrilor Comitetului de coordonare al Programului de ecologizare a întreprinderilor mici și mijlocii din partea** **organizațiilor/asociațiilor de suport în afaceri și/sau de mediu**

**Secțiunea 1**

**Dispoziții generale**

1. Regulamentul privind modul de organizare și desfășurare a concursului privind selectarea membrilor **Comitetului de coordonare al Programului de ecologizare a întreprinderilor mici și mijlocii din partea** organizațiilor/asociațiilor de suport în afaceri și/sau de mediu (în continuare – Regulament) stabilește modul de organizare a concursului public de selectare dintre reprezentanții organizațiilor/asociațiilor de suport în afaceri și/sau de mediu.
2. Procedura de organizare și desfășurare a concursului se bazează pe următoarele principii:
3. competiția deschisă, ce presupune asigurarea accesului liber în calitate de participant la concurs al oricărei persoane care îndeplinește condițiile stabilite de prezentul Regulament;
4. asigurarea transparenței pentru toate persoanele interesate, ce presupune punerea la dispoziție a tuturor informațiilor referitoare la modul de organizare și desfășurare a concursului;
5. tratamentul egal, ce presupune aplicarea în mod nediscriminatoriu a unor criterii de selectare obiective şi clar definite, astfel încât oricărui candidat să-i fie asigurate șanse egale.
6. Selectarea a doi reprezentanți ai organizațiilor/asociațiilor de suport în afaceri și/sau de mediu pentru poziția de membru al **Comitetului de coordonare al Programului de ecologizare a întreprinderilor mici și mijlocii,** se efectuează în bază de concurs, organizat de Comisia de selectare creată prin ordin al directorului general al Organizației pentru Dezvoltarea Întreprinderilor Mici și Mijlocii, potrivit condițiilor stabilite în prezentul Regulament.

**Secțiunea 2**

**Candidatul la poziția de membru al Comitetului de coordonare al Programului de ecologizare a întreprinderilor mici și mijlocii**

1. În calitate de membru al **Comitetului de coordonare al Programului de ecologizare a întreprinderilor mici și mijlocii** **din partea** organizațiilor/asociațiilor de suport în afaceri și/sau de mediu este în drept să candideze persoana care întrunește cumulativ următoarele condiții:
2. deține cetățenia Republicii Moldova;
3. are studii superioare sau echivalentul acesteia;
4. nu are antecedente penale, inclusiv stinse, ori care a fost absolvită de răspundere sau pedeapsă penală, inclusiv printr-un act de amnistie sau de grațiere;
5. în privința căreia nu s-a constatat, prin act definitiv, încălcarea regimului juridic al conflictelor de interese;
6. cunoaște limba de stat;
7. este reprezentant al unei organizații/asociații de suport în afaceri și/sau de mediu;
8. Dosarul de participare la concurs se depune de către candidat în format electronic la adresa electronică [ecoimm@odimm.md](mailto:ecoimm@odimm.md).
9. Urmare depunerii dosarului, candidatul va primi o confirmare ca răspuns, privind recepționarea dosarului.
10. Dosarul de participare la concurs include:
11. formularul de intenție privind participarea la concurs (anexa nr. 1 la prezentul Regulament);
12. scrisoarea de motivare;
13. copia buletinului de identitate;
14. copia diplomei de studii superioare sau echivalentul acesteia;
15. declarația pe proprie răspundere privind întrunirea condițiilor stabilite la punctul 3, subpunctele 3)-5) (anexa nr. 2 la prezentul Regulament);
16. acordul privind prelucrarea datelor cu caracter personal (anexa nr. 3 la prezentul Regulament);
17. două Scrisori de recomandare de la persoane fizice/instituții.

[*modificat Ordinul ODIMM nr.42 din 22 iunie 2020 prin Ordinul ODIMM nr.108 din 14 decembrie 2021*]

**Secțiunea 3**

**Comisia de selectare**

1. Comisia de selectare este compusă din 5 membri desemnați de Directorul general al ODIMM.
2. Funcția de președinte al Comisiei de selectare este exercitată de Directorul general al ODIMM.
3. Președintele reprezintă Comisia de selectare în raport cu alte persoane fizice și juridice, inclusiv cu reprezentanții mass-media.
4. Secretariatul Comisiei de selectare se asigură de către un reprezentant al subdiviziunii interne a ODIMM. Secretarul nu este membru al Comisiei de selectare.
5. Ședința Comisiei de selectare se consideră deliberativă dacă la ea participă 2/3 din membri.
6. Hotărîrile Comisiei de selectare se adoptă cu votul majorității membrilor prezenți la ședință.
7. Comisia de selectare are următoarele atribuții:
8. asigură întocmirea documentelor pentru organizarea concursului;
9. examinează dosarele candidaților și selectează reprezentanții organizațiilor/asociațiilor de suport în afaceri și/sau de mediu pentru poziția de membru al **Comitetului de coordonare al Programului de ecologizare a întreprinderilor mici și mijlocii**.
10. Membrii Comisiei de selectare au următoarele obligații:
11. să participe la ședințele Comisiei de selectare;
12. să notifice în scris președintelui Comisiei de selectare faptul survenirii conflictului de interese și natura acestuia;
13. să asigure confidențialitatea datelor cu caracter personal conform Legii nr.133/2011 privind protecția datelor cu caracter personal;
14. Secretarul Comisiei de selectare are următoarele atribuții:
15. asigură asistența organizatorică şi informațională a activității Comisiei;
16. întocmește proiectul ordinii de zi a ședinței Comisiei şi îl înaintează spre semnare președintelui Comisiei;
17. întocmește procesele-verbale ale ședințelor;
18. elaborează proiectele hotărârilor;
19. verifică dacă dosarele depuse pentru concurs conțin toate actele stabilite la punctul 6;
20. asigură publicarea pe pagina web oficială a ODIMM ([www.odimm.md](http://www.odimm.md)) a hotărârilor Comisiei de selectare;
21. îndeplinește alte atribuții stabilite de Comisia de selectare.

**Secțiunea 4**

**Organizarea și desfășurarea concursului**

1. Secretarul Comisiei de selectare va asigura plasarea pe pagina oficială a ODIMM ([www.odimm.md](http://www.odimm.md)) anunțul cu privire la concurs care include:
2. cerințele față de candidați;
3. termenul-limită de depunere a dosarelor;
4. Termenul de depunere a dosarelor de participare la concurs este de cel puțin 10 zile calendaristice de la data publicării anunțului cu privire la concurs.

[*modificat Ordinul ODIMM nr.42 din 22 iunie 2020 prin Ordinul ODIMM nr.108 din 14 decembrie 2021*]

1. Comisia de selectare în termen de cel mult 5 zile lucrătoare de la expirarea termenului de depunere a dosarelor, examinează și evaluează dosarele de participare la concurs și selectează candidații care au obținut calificativul cel mai înalt conform grilei de selecție de la anexa nr.4 la prezentul Regulament.
2. În decurs de 3 zile lucrătoare de la data luării deciziei de selectare a reprezentanților **din partea** organizațiilor/asociațiilor de suport în afaceri și/sau de mediu în calitate de membru al **Comitetului de coordonare al Programului de ecologizare a întreprinderilor mici și mijlocii Secretarul Comisiei de selectare va asigura** publicarea pe pagina web a ODIMM ([www.odimm.md](http://www.odimm.md)) rezultatele concursului.
3. Persoanele selectate ca urmare a derulării concursului sunt numite în calitate de membri ai Comitetului de Coordonare a Programului prin ordin al Ministerului Economiei la propunerea ODIMM.
4. Candidatul are dreptul să solicite şi să obțină informații de la Comisia de selectare cu privire la modul şi rezultatul evaluării sale.
5. Candidatul care nu este de acord cu rezultatele concursului, poate contesta decizia finală, în modul stabilit de legislația în vigoare.

**Secțiunea 5**

**Dispoziții de confidențialitate**

1. Datele personale ale participanților vor fi înregistrate şi procesate în măsura în care sunt necesare pentru acțiunile ulterioare legate de participarea la acest concurs.
2. Datele sunt tratate în conformitate cu Legea Nr. 133 din 08.07.2011 privind protecția datelor cu caracter personal.
3. Informațiile sunt înregistrate şi stocate atât timp cât sunt necesare acțiuni suplimentare legate de participarea la concurs.

*Anexa nr. 1*

***la Regulamentul privind modul de organizare și desfășurare a concursului de selectare a membrilor Comitetului de coordonare al Programului de ecologizare a întreprinderilor mici și mijlocii din partea*** *organizațiilor/asociațiilor de suport în afaceri și/sau de mediu*

**FORMULARUL DE INTENȚIE PRIVIND PARTICIPAREA LA CONCURS**

|  |  |
| --- | --- |
| **Date de identificare** | |
| Numele şi prenumele candidatului |  |
| Adresa |  |
| Nr. de telefon |  |
| Denumirea entității juridice pe care o reprezintă sau cu care colaborează |  |
| Adresa poștală completă |  |
| Codul de înregistrare fiscală |  |
| Telefon, fax, e-mail, pagina web a entității juridice |  |
| Categoria în care se încadrează entitatea juridică: |  |
| * organizațiilor/asociațiilor de suport în afaceri |  |
| * organizațiilor/asociațiilor de mediu |  |
| **Relevanța domeniului de activitate al organizației/asociației pentru suport în afaceri și/sau protecție a mediului** | |
| Descrierea misiunii/ scopului principal al organizației/asociației |  |
| Descrierea activităților derulate în ultimii 2 ani în domeniul suport în afaceri și/sau protecție a mediului |  |
| Enumerați beneficiarii activității acesteia |  |
| Numărul de angajați/ membri/ care activează în cadrul organizației/asociației |  |
| Menționarea rețelelor/ federațiilor/ asociațiilor profesionale din care organizația/asociația face parte, cu precizarea statutul deținut în ultimul an calendaristic (membru fondator, membru ş.a.) |  |
| **Experiența/expertiza profesională a candidatului participant la concurs** | |
| Descrieți proiectele de suport în afaceri și/sau protecție a mediului implementate și rolul personal al candidatului în implementarea acestora |  |
| Enumerați numărul inițiativelor de dezvoltare a cadrului normativ și politici publice privind dezvoltarea mediului de afaceri și reducere a impactului activității economice asupra mediului formulate și înaintate cu participarea candidatului la concurs |  |
| Enumerați comitetele/consiliile similare din domeniul suportului  în afaceri și/sau mediului înconjurător în care sunteți implicat/ă, confirmată prin acte doveditoare (acte normative, ordine, etc.) (preferențial). |  |

*[modificat Ordinul ODIMM nr.42 din 22 iunie 2020 prin Ordinul ODIMM nr.108 din 14 decembrie 2021]*

*Subsemnatul (a)* \_\_\_\_\_\_\_\_\_\_\_\_\_ *declar că informațiile prezentate în formularul de intenție sunt corecte și pot fi susținute, la cerere, cu documente justificative.*

***Nume și prenume Semnătura***

Data \_\_\_\_\_\_\_\_\_\_\_\_\_

*Anexa nr. 2*

***la Regulamentul privind modul de organizare și desfășurare a concursului de selectare a membrilor Comitetului de coordonare al Programului de ecologizare a întreprinderilor mici și mijlocii din partea*** *organizațiilor/asociațiilor de suport în afaceri și/sau de mediu*

**DECLARAȚIE PE PROPRIE RĂSPUNDERE**

Subsemnatul (ta) \_\_\_\_\_\_\_\_\_\_\_\_\_\_\_\_\_ declar pe proprie răspundere, sub sancțiunile

*(numele, prenumele)*

prevăzute de Codul penal al Republicii Moldova nr.985/2002 pentru falsul în declarații, că îndeplinesc cumulativ următoarele condiții:

1. nu am antecedente penale, inclusiv stinse, ori de care am fost absolvit(ă) de răspundere sau pedeapsă penală, inclusiv printr-un act de amnistie sau de grațiere;
2. în privința mea nu s-a constatat, prin act definitiv, încălcarea regimului juridic al conflictelor de interese, al incompatibilităților sau al restricțiilor;
3. cunosc limba de stat;

Menționez și faptul că s-au prezentat la dosar copii de pe documentele originale.

***Nume și prenume Semnătura***

Data \_\_\_\_\_\_\_\_\_\_\_\_\_

*Anexa nr. 3*

***la Regulamentul privind modul de organizare și desfășurare a concursului de selectare a membrilor Comitetului de coordonare al Programului de ecologizare a întreprinderilor mici și mijlocii din partea*** *organizațiilor/asociațiilor de suport în afaceri și/sau de mediu*

**ACORD**

**privind prelucrarea datelor cu caracter personal**

Subsemnatul (ta) \_\_\_\_\_\_\_\_\_\_\_\_\_\_\_\_ declar că sânt de acord cu prelucrarea datelor cu

*(numele, prenumele)*

caracter personal furnizate la depunerea candidaturii în calitate de membru al **Comitetului de coordonare al Programului de ecologizare a întreprinderilor mici și mijlocii din partea** organizațiilor/asociațiilor de suport în afaceri și/sau de mediu.

***Nume și prenume Semnătura***

Data \_\_\_\_\_\_\_\_\_\_\_\_\_

*Anexa nr. 4*

***la Regulamentul privind modul de organizare și desfășurare a concursului de selectare a membrilor Comitetului de coordonare al Programului de ecologizare a întreprinderilor mici și mijlocii din partea*** *organizațiilor/asociațiilor de suport în afaceri și/sau de mediu*

**GRILA DE SELECȚIE**

**a candidatului în calitate de membru al** **Comitetului de coordonare al Programului de ecologizare a întreprinderilor mici și mijlocii din partea organizațiilor/asociațiilor de suport în afaceri și/sau de mediu**

|  |  |  |  |
| --- | --- | --- | --- |
| **Nr. crt** | **Criteriile de selectare** | **Punctaj maxim posibil acordat** | **Punctaj acordat** |
| 1. | Relevanța domeniului de activitate al organizației/asociației din care face parte sau cu care conlucrează candidatul pentru domeniul de suport în afaceri și/sau de mediu:   * domeniul de activitate al organizației/asociației nu are legătură cu domeniul de suport în afaceri și/sau de mediu – 0 puncte; * domeniul de activitate al organizației/asociației se referă la unul din domenii: suport în afaceri sau de mediu – 1 punct; * domeniul de activitate al organizației/asociației se referă la ambele domenii: suport în afaceri și de mediu – 2 puncte. | Maximum 2 puncte |  |
| 2. | Calitatea de membru în rețele/ federații/ asociații profesionale din care organizația/asociația face parte:   * lipsa apartenenței organizației/asociației (la o rețea/ federație/ asociație profesională) – 0 puncte; * calitatea de membru al unei entități (rețea/ federație/ asociație profesională) – 1 punct * calitatea de membru în 2 și mai multe entități (rețea/ federație/ asociație profesională) – 2 puncte; * calitatea de fondator al unei entități (rețea/ federație/ asociație profesională) – 3 puncte; * calitatea de fondator în două și mai multe entități (rețea/ federație/ asociație profesională) – 4 puncte; | Maximum 6 puncte |  |
| 3. | Proiecte de suport în afaceri și/sau protecție a mediului implementate:   * lipsa de proiecte implementate – 0 puncte; * existența unui proiect implementat în unul din domeniile de suport în afaceri sau de mediu – 2 punct; * existența unui proiect/proiectelor implementate în ambele domenii: de suport în afaceri și de mediu – 4 puncte; | Maximum 4 puncte |  |
| 4. | Inițiative/recomandări de dezvoltare a cadrului normativ și politici publice privind dezvoltarea mediului de afaceri și/sau reducere a impactului activității economice asupra mediului semnate ca autor/coautor:   * lipsa inițiativelor/recomandărilor de dezvoltare a cadrului normativ și politici publice privind dezvoltarea mediului de afaceri și/sau reducere a impactului activității economice asupra mediului semnate ca autor/coautor – 0 puncte; * existența inițiativelor/recomandărilor de dezvoltare a unui document normativ sau politici publice privind dezvoltarea mediului de afaceri și/sau reducere a impactului activității economice asupra mediului semnate ca autor/coautor – 1 punct; * existența inițiativelor/recomandărilor de dezvoltare a două și mai multe documente normative sau politici publice privind dezvoltarea mediului de afaceri și/sau reducere a impactului activității economice asupra mediului semnate ca autor/coautor – 2 punct; | Maximum 2 puncte |  |
|  | TOTAL | 14 puncte |  |

*Notă: ODIMM își rezervă dreptul, dacă e cazul, să ceară candidatului documente suplimentare justificative pentru acordarea punctajului. Neprezentarea documentelor în termenul acordat de maximum 3 zile lucrătoare oferă ODIMM dreptul să puncteze candidatul conform propriei aprecieri.*